અત્રે ઉલ્લેખનીય છે કે સુરેન્દ્રભાઇ પાસે બે બેગ હતી જેમાં એક બેગને કસ્ટમ વિભાગે ચેક કરી હતી. ત્યાર બાદ બીજી બેગ પણ ચેક કરાવવા માટે સુરેન્દ્રભાઇ કસ્ટમ વિભાગમાં પહોંચ્યા ત્યારે કસ્ટમ વિભાગે ચેક કરેલી બેગ ગાયબ થયેલી જણાઇ હતી. આ બેગમાં સુરેન્દ્રભાઇ દુબઇથી સોનાના દાગીના તથા બાળકો માટે કપડાં લાવ્યા હતા. એરપોર્ટ પરથી બેગ ગાયબ થતાં સુરેન્દ્રભાઇએ ઊહાપોહ મચાવ્યો હતો. જેમાં કસ્ટમ વિભાગ તેમજ સુરક્ષા એજન્સીના કર્મીઓ તેમની પાસે પહોંચી ગયા હતા અને ચોરાયેલી બેગ મામલે તપાસ શરૂ કરી હતી.